ตีสิบ

ตีสิบ () เป็นรายการโทรทัศน์ประเภทวาไรตี้ทอล์กโชว์ ออกอากาศทุกวันอังคาร เวลา 23.20-00.50 น. (เคยออกอากาศวันอังคารเวลา 22.30 - 00.30 น.) ทางไทยทีวีสีช่อง 3 โดยออกอากาศเป็นครั้งแรกเมื่อวันอังคารที่ 4 พฤศจิกายน พ.ศ. 2540  โดยปัจจุบัน มีการบันทึกรายการ ที่ สหมงคลสตูดิโอ ลาดพร้าว 60 ผลิตโดย บริษัท ทเว็นตี้ ทเว็นตี้ เอ็นเทอร์เทนเมนต์ จำกัด ของนายวิทวัจน์ สุนทรวิเนตร์ อดีตผู้ดำเนินรายการสี่ทุ่มสแควร์ ทางช่อง 7 สี และวันที่ 1 สิงหาคม พ.ศ. 2558 ได้ย้ายวัน-เวลาออกอากาศเป็นทุกวันเสาร์ เวลา 15.30 น. - 17.00 น. และเวลา เวลา 14.45 น. - 16.15 น. โดยใช้ชื่อว่า ตีสิบเดย์ () และพบกับเวลาใหม่ของรายการตีสิบเดย์ ในเวลา 15.00 - 16.15 น. เริ่มวันเสาร์ที่ 4 กุมภาพันธ์ 2560

ระยะเวลาในการออกอากาศ

พิธีกร

ปัจจุบัน 
 วิทวัจน์ สุนทรวิเนตร์
 ณปภา ตันตระกูล

อดีต 
 ลดา เองชวเดชาศิลป์
 คืนสิทธิ์ สุวรรณวัฒกี
 ทอม ดันดี
 เสรี วงษ์มณฑา
 เด๋อ ดอกสะเดา
 กฤตธีรา อินพรวิจิตร
 นัทธชา สุนทรวิเนตร์
 จณิสตา ลิ่วเฉลิมวงศ์
 ชญาดา ลิ่วเฉลิมวงศ์
 ฝน ธนสุนทร
 นลิน โฮเลอร์

ช่วงต่างๆ ของรายการ
รายการตีสิบ แบ่งช่วงเวลาของรายการออกเป็น 5 ช่วง ในอดีตและปัจจุบัน ดังต่อไปนี้
 ดันดารา (55 นาที หรือ 40 นาที) - เป็นช่วงเวลาในอดีต ที่เปิดโอกาสให้ผู้ชมทางบ้าน ซึ่งได้รับคัดเลือกโดยทีมงานที่นำโดย ปุ๊ย-คืนสิทธิ์ ให้ขึ้นมาแสดงความสามารถต่างๆ ของตนบนเวทีของรายการ โดยมีการตัดสินให้ผู้ได้รับคะแนนสูงสุดของแต่ละสัปดาห์ จากจำนวนผู้แสดง 3 คน (ปัจจุบันเหลือ 2 คน) จากคณะกรรมการ 3 ท่าน คือ อาจารย์เชน-จตุพล ชมภูนิช, ครูอ้วน-มณีนุช เสมรสุต และ โน้ต เชิญยิ้ม ช่วงนี้ถือเป็นจุดเด่นของรายการ ปัจจุบันช่วงดันดารา ได้ย้ายไปอยู่วัน-เวลาใหม่ ทุกคืนวันอาทิตย์ เวลา 19.00 - 20.00 น. เริ่ม 1 มิถุนายน 2557 และตั้งแต่วันที่ 5 มีนาคม 2560 รายการดันดาราได้ย้ายมาอยู่เวลาใหม่มาเป็นเวลา 17.00 - 18.00 น. ออกอากาศเทปสุดท้าย 30 กันยายน 2561
 สนทนา (55 นาที หรือ 70 นาที) - เป็นช่วงเวลาในการพูดคุยกับแขกรับเชิญ ที่เปลี่ยนไปในแต่ละสัปดาห์ หรือที่ต่อเนื่องมาจากสัปดาห์ก่อนหน้า ด้วยบรรยากาศที่เป็นกันเอง ซึ่งมีทั้งการจัดสถานที่ในห้องส่ง หรือออกไปพูดคุยนอกสถานที่ และบันทึกรายการในช่วงนี้ไว้ล่วงหน้า
 ฟรีสไตล์ (10 นาที) - เป็นช่วงเวลาที่เปิดเวทีให้กับศิลปินนักร้องมาแสดงดนตรีในรายการฯ  แต่ปัจจุบันเป็นการนำเสนอเรื่องราวแปลกๆ น่าสนใจจากทุกมุมโลกซึ่งไม่เคยเผยแพร่ที่ไหนทางโทรทัศน์ของบ้านเรา
 วิน-ล่า (30 นาที หรือ 35 นาที) - เป็นช่วงเวลาที่ออกตระเวนล่าเรื่องราวดีๆ สนุกๆ ให้โลกได้รู้ โดยมีวินมอเตอร์ไซค์เป็นผู้นำทาง
 Social Can (25 นาที) - เป็นช่วงเวลาที่นำเสนอคนดังในโลกสังคม Youtube และสังคมโซเชียลเน็ตเวิร์กมานำเสนอให้ได้ติดตามชมกันทุกสัปดาห์
 หมี่เหลือง (25 นาที) - แพท ณปภา และ ซาร่า นลิน โฮเลอร์ จะพาดาวเด่นจากดันดารา หมุนเวียนกันมาสร้างเสียงหัวเราะให้แก่ ท่านผู้ชม โดยมีแขกรับเชิญเป็น ศิลปิน, ดารา, คนดังตามกระแส หรือ คนดังในโลก social มาเป็นแขกรับเชิญ ร่วมสร้างความสนุกสนานอย่างเป็นกันเอง ไม่ว่าจะเป็น ร้อง เล่น เต้น โชว์ เรียกได้ว่าเป็นความบันเทิงที่ครบรสอย่างแท้จริง

แหล่งข้อมูลอื่น 
 เว็บไซต์แนะนำรายการตีสิบ จากเว็บไซต์สถานีวิทยุโทรทัศน์ไทยทีวีสีช่อง 3 อสมท
 
 เว็ปไซต์ 2020 Entertainment
รายการโทรทัศน์ที่เริ่มออกอากาศตั้งแต่ พ.ศ. 2540
รายการโทรทัศน์ช่อง 3